Mestarit – Kaija Koo, Vesala, Ellinoora & Jenni Vartiainen

Mestarit – Kaija Koo, Vesala, Ellinoora & Jenni Vartiainen on vuonna 2022 järjestetty konserttikiertue, jonka artistit olivat Kaija Koo, Paula Vesala, Ellinoora ja Jenni Vartiainen. Kiertue julkistettiin 28. maaliskuuta 2022 tiedotustilaisuudessa, jonka sisällöstä medialle ei ollut kerrottu ennakkoon mitään. Kiertuetta oli valmisteltu tässä vaiheessa jo parin vuoden ajan. Konserteissa kuultiin jokaisen artistin isoimpia hittejä heidän itsensä ja toistensa esittämänä. Kappaleita kuultiin myös Vesalan ja Vartiaisen aiemmilta yhtyeiltä, PMMP:ltä ja Gimmeliltä. Kokoonpano julkaisi singleversion Kaija Koon alun perin levyttämästä ”Vapaa”-kappaleesta 14. lokakuuta 2022, viikkoa ennen ensimmäistä konserttiaan. Version tuotti Antti Riihimäki. Singlenä julkaistiin myös neljän kappaleen potpuri, sisältäen yhden kappaleen jokaiselta artistilta. Yle esitti kiertueen Tampereen-keikan samana iltana televisiosta Yle TV1:llä ja Yle Areenassa 12. marraskuuta 2022. Konserttia katsoi Yle TV1:ltä keskimäärin 402 000 katsojaa. Yle julkaisi myös Pia Asikaisen ohjaaman dokumentin kiertueen valmisteluista. == Jäsenet == * Kaija Koo * Jenni Vartiainen * Paula Vesala * Ellinoora == Kiertueen nimi == Maaliskuun lopussa 2022 konserttikiertue julkistettiin Mestarit areenalla -nimellä. Pian sosiaalisessa mediassa nimeä alettiin kritisoida laajasti, sillä se oli sama kuin 1990- ja 2000-luvun vaihteessa toiminnassa olleen Mestarit Areenalla -kokoonpanon kiertuenimi. Alkuperäisistä Mestareista hengissä olevat jäsenet Heikki ”Hector” Harma ja Pepe Willberg eivät myöskään hyväksyneet nimen uudelleenkäyttöä. Harma oli pettynyt, ettei konsertit järjestävä Warner ollut yhteydessä Harmaan, Willbergiin tai alkuperäisiä konsertteja järjestämässä olleeseen Antero ”Ande” Päiväläiseen. Harma oli yrittänyt saada Warneria vaihtamaan konserttisarjan nimeä, mutta Warner ei ollut suostunut pyyntöön. Mestarit Areenalla ei kuitenkaan ole ollut rekisteröity tavaramerkki, joten Warnerilla oli oikeus käyttää nimeä. Warner Music Finland toimitusjohtajan Niko Nordströmin mukaan lupa nimen käyttöön oli saatu vuonna 2020 alkuperäiseltä järjestäjältä. 11\. huhtikuuta 2022 tiedotettiin, että konserttikiertueen nimi tullaan vaihtamaan muotoon Mestarit – Kaija Koo, Vesala, Ellinoora & Jenni Vartiainen. == Konsertit == * 21.10.2022 Espoo, Metro Areena * 28.10.2022 Vaasa, Vaasan Sähkö Areena * 29.10.2022 Turku, Gatorade Center * 4.11.2022 Kuopio, Kuopio-halli * 5.11.2022 Oulu, Ouluhalli * 12.11.2022 Tampere, Nokia Arena * 13.11.2022 Helsinki, Helsingin jäähalli === Muut esiintymiset === * Mestarit vierailivat MTV3-kanavan Posse-ohjelman haastattelussa 14. lokakuuta 2022. Ohjelman päätteeksi he esittivät potpurin kappaleista ”Roviolla”, ”Rusketusraidat”, ”Nartut” ja ”Tule lähemmäs beibi”. * 16. lokakuuta 2022 Mestarit vierailivat MTV3:n Tanssii tähtien kanssa -ohjelmassa haastattelussa. Ohjelman aluksi he esittivät versionsa Kaija Koon ”Vapaa”-kappaleesta. === Konserteissa esitetyt kappaleet === ; Ensimmäinen puoliaika # Vapaa (Kaija Koo, Vesala, Ellinoora & Jenni Vartiainen) # Supernaiset (Kaija Koo, Vesala, Ellinoora & Jenni Vartiainen) # Ihmisten edessä (Jenni Vartiainen) # Dinosauruksii (Ellinoora) # Nyt on lähtö (Vesala) # Minun tuulessa soi (Kaija Koo) # Duran Duran (Jenni Vartiainen) # Bäng bäng typerä sydän (Ellinoora) # Älä droppaa mun tunnelmaa (Vesala) # Sinä 4ever / Eden (Ellinoora & Jenni Vartiainen) # Kuka keksi rakkauden (Kaija Koo) # Uusia unelmia (Vesala) # Keinu (Jenni Vartiainen) # Nää yöt ei anna armoo / Pulkka (Kaija Koo & Vesala) # Leijonakuningas (Ellinoora) ;Toinen puoliaika # Potpuri: Roviolla, Rusketusraidat, Nartut, Tule lähemmäs beibi (Kaija Koo, Vesala, Ellinoora & Jenni Vartiainen) # Nopee hopee (Kaija Koo & Vesala) # Funeral Song (Ellinoora) # Lautturi (Vesala & Jenni Vartiainen) # Kaunis rietas onnellinen (Kaija Koo) # Nettiin (Jenni Vartiainen) # 2step (Ed Sheeran & Ellinoora) # Tytöt ei soita kitaraa (Vesala) # Missä muruseni on (Jenni Vartiainen) # Elefantin paino (Ellinoora) # Tinakenkätyttö (Kaija Koo) # Tequila (Kaija Koo, Vesala, Ellinoora & Jenni Vartiainen) # Potpuri: En pelkää pimeää, Epäröimättä hetkeekään, Carrie, Uu mama, Kuka sen opettaa, Junat ja naiset, Meille käy hyvin, Sori (Kaija Koo, Vesala, Ellinoora & Jenni Vartiainen) # En haluu kuolla tänä yönä (Kaija Koo, Vesala, Ellinoora & Jenni Vartiainen) == Diskografia == === Singlet === Nimi Vuosi Listasijoitukset Single- lista Radio- lista ”Vapaa” 2022 – 35 ”Potpuri” – – == Katso myös == * Mestarit * Leidit lavalla == Lähteet == == Aiheesta muualla == * Konserttikiertueen verkkosivut * Tampereen Nokia Arenan konserttitaltio Yle Areenassa * Mestarit: Koko tarina -dokumentti Yle Areenassa Luokka:Vuoden 2022 konserttikiertueet Luokka:Kaija Koo Luokka:Jenni Vartiainen